**แนวคิดเกี่ยวกับการถ่ายภาพ**

Street Photography นั้น บางครั้ง ก็จะมีผู้คนที่เรียกว่า Candid Photography คือ การสะท้อนมุมมองความคิด เรื่องราวความเป็นจริง ความเป็นธรรมชาติของสิ่งต่างๆที่อยู่รอบตัวเรา หรือเรื่องราวต่างๆ ในแต่ละมุมมองที่อยากจะนำเสนอออกไปมากกว่า

**แนวคิดที่ 1 : อยากเล่าอะไร** เพราะเป็นพื้นฐานสำหรับทุกๆเรื่อง หรือทุกๆแนวสำหรับการถ่ายภาพ สาเหตุที่อยากให้คิดถึงสิ่งที่ “อยากเล่าอะไร” เป็นอันดับแรก ก็เพื่อเป็นการ “สร้างเรื่องราวให้กับภาพถ่าย” ของเรานั่นเอง

**แนวคิดที่ 2 : อุปกรณ์ที่มีในมือ คืออุปกรณ์ที่ดีที่สุด** อุปกรณ์ที่ราคาสูง ไม่ใช่สิ่งที่จำเป็นที่สุด เห็นหลายคนมักคิดว่า ถ้าได้อุปกรณ์ตัวนั้น อุปกรณ์ตัวนี้มาถ่ายภาพ จะทำให้ได้ภาพที่ดี ที่สวย ถึงแม้อุปกรณ์จะเป็นตัวช่วยที่ให้ได้ภาพที่ดีได้มากขนาดไหน แต่ถ้าเราใช้ไม่เป็น ไม่เข้าใจ ไม่สามารถประยุกต์การใช้งานอุปกรณ์นั้นๆ ให้ตอบสนองความต้องการได้ ดังนั้นการค้นคว้า ศึกษา ทดลอง ทำความเข้าใจอุปกรณ์ที่มีอยู่ในมือว่าสามารถใช้งานได้ในระดับไหน อย่างไรจะทำให้เกิดประโยชน์สูงสุดจากการอุปกรณ์นั้นๆ สำหรับการตั้งค่าของกล้องในอดีตจะนิยมให้ตั้งค่าเป็นระบบแมนนวล มากกว่าระบบอัติโนมัติ แต่ในปัจจุบันคือ สามารถใช้ได้ทุกโหมด อยู่ที่ตัวเราจะเข้าใจความสัมพันธ์ของฟังก์ชั่นต่างๆแค่ไหน

**แนวคิดที่ 3 : เรียนรู้กฏ ข้อห้าม หรือข้อบังคับ ของสถานที่** เรื่องนี้ก็สำคัญเช่นกัน ถ้าตั้งใจที่จะไปถ่ายภาพในที่สาธารณะ หรือสถานที่ที่เป็นพื้นที่ส่วนบุคคล ซึ่งพื้นที่เหล่านั้น ก็จะมีทั้งที่ อนุญาต และไม่อนุญาตให้ทำการบันทึกภาพ จึงควรที่จะเคารพในกฏต่างๆเหล่านั้น

**แนวคิดที่ 4 : เดิน … เดิน … เดิน … และก็ เดิน** หากคุณกำลังสนใจในการถ่ายภาพ โดยเฉพาะการเริ่มต้นเพื่อหาหัวข้อหรือในสิ่งที่อยากบอกเล่านั่นก็คือ การ “เดิน” ในสถานที่ หรือบริเวณนั้นๆ ที่คุณกำลังสนใจ และเดินเข้าไปทำความรู้จัก เข้าไปสัมผัส เพื่อให้เราได้ทำความ “เข้าใจ” กับสถานที่ที่นั้น กับบรรยากาศขณะนั้น หรือกับคนคนนั้น ที่เราต้องการที่จะถ่ายภาพ และที่สำคัญคือ การรู้จัก “กาละเทศะ” ในการถ่ายภาพ หรือความเหมาะสมในการถ่ายภาพ ถ้าเราถ่ายภาพมาได้อย่างสวยงามขนาดไหนก็แล้วแต่ แต่ถ้าภาพๆนั้น ต้องทำให้ใครคนใดคนหนึ่งเดือดร้อน หรือได้มาจากการกระทำที่ผิดกฏหรือไม่สมควร รวมถึง การถ่ายภาพผู้คน ถ้าหากเจ้าตัวไม่อนุญาตให้บันทึกภาพ เราก็ไม่ควรที่จะถ่ายภาพ ถึงแม้ว่า ภาพนั้น จะเป็นภาพที่สวยงามก็ตาม

**แนวคิดที่ 5 : แสงธรรมชาติ** แสงธรรมชาติ มีการสื่อสารได้หลากหลาย เปรียบเสมือนอารมณ์ของมนุษย์ แสงก็ให้อารมณ์ได้เช่นกัน แสง มีอยู่ทุกที่ทุกเวลา ซึ่งเราสามารถเรียนรู้วิธีการมองหาแสงสวยๆ คุณภาพดีๆ และการนำเอาแสงเหล่านั้นมาประกอบในภาพถ่าย จะยิ่งทำให้ภาพของเราสามารถสื่อสารถึงอารมณ์ได้ชัดเจนมากยิ่งขึ้น ซึ่งเป็นเรื่องที่ต้อง ฝึก ฝึก แล้วก็ฝึก อยู่เรื่อยๆ แล้วภาพที่สวยงามจะตามมา

**แนวคิดที่ 6 : องค์ประกอบศิลป์ (Composition)** สิ่งนี้คือหัวใจเลยทีเดียวครับ สำหรับภาพสายนี้ เพราะนอกจากจะมีภาพของนายแบบ นางแบบจำเป็น หรือวัตถุสิ่งของ อาคารบ้านเรือนต่างๆ ที่เรากำลังจะถ่ายภาพลงไปนั้น มันยังไม่เพียงพอ พื้นฐานต่างๆ ของ การวางองค์ประกอบภาพ จะช่วยให้สิ่งที่เราต้องการสื่อสาร สามารถทำได้ดีมากยิ่งขึ้น สิ่งที่เราควรจะต้องฝึกมองหาอีกอย่างหนึ่งก็คือ การสร้างสรรค์ Background หรือ Foreground รอบๆ มาเป็นตัวประกอบในภาพ ซึ่งจะช่วยภาพของเราดูมีมิติมากขึ้น เป็นการเสริมให้ภาพของเราเด่นยิ่งขึ้น พร้อมด้วยการจัดองค์ประกอบภาพที่ดี จะยิ่งทำให้ภาพของเราดึงดูดอารมณ์คนดูได้มากยิ่งขึ้น

**แนวคิดที่ 7 : Mood & Tone** เรื่องนี้อาจจะมีรายละเอียดที่ค่อนข้างเยอะ แต่ก็ไม่ผิดที่มือใหม่จะได้ลองหัด หรือเรียนรู้ และหัดทำกันดู เพื่อทำการตกแต่งภาพที่ถ่ายออกมาให้ได้อารมณ์ในแบบที่ต้องการมากยิ่งขึ้น ซึ่งสำหรับการถ่ายภาพแนว Street Photography นี้ ส่วนใหญ่ที่พบเห็นกัน จะเล่นด้วยภาพ ขาวดำ หรือ ไม่ก็เป็นภาพที่เน้น Contrast เยอะๆ ย้อมสีนิดๆ และใช้ Saturation บางๆ ซึ่งก็สามารถปรับได้ง่ายๆ จาก Program หรือ Application สำหรับตกแต่งภาพ ว่าภาพแบบไหน แต่งภาพแบบไหน ถึงจะเป็น ไม่อยากให้ยึดติดกันมากเกินไป และเรื่องของ Mood & Tone นี้เป็นความชอบส่วนบุคคล ลองฝึกและลองมองหาแนวที่เป็นของเรา

ที่มา: [https://medium.com/@PopFotoDio/how-to-5-](https://medium.com/@PopFotoDio/how-to-5-%E0%B9%81%E0%B8%99%E0%B8%A7%E0%B8%84%E0%B8%B4%E0%B8%94-%E0%B8%AA%E0%B8%B3%E0%B8%AB%E0%B8%A3%E0%B8%B1%E0%B8%9A-%E0%B8%A1%E0%B8%B7%E0%B8%AD%E0%B9%83%E0%B8%AB%E0%B8%A1%E0%B9%88-%E0%B8%97%E0%B8%B5%E0%B9%88%E0%B8%AD%E0%B8%A2%E0%B8%B2%E0%B8%81%E0%B8%96%E0%B9%88%E0%B8%B2%E0%B8%A2%E0%B8%A0%E0%B8%B2%E0%B8%9E%E0%B9%81%E0%B8%99%E0%B8%A7-street-photography-pop-fotodio-4b85579d5f56) <https://snapshot.canon-asia.com/thailand/article/th/in-focus-camera-basics?gclid=Cj0KCQjw17n1BRDEARIsAFDHFexCFDwhmrF3nOtgxP3g8Ml15VVKzj9-ofdi7IaJVk7o74-xeIzkmHsaAszhEALw_wcB>